kardosdrur/scandi-wiki huggingface dataset:
Ørbæk Rundhøj

Ørbæk Rundhøj er et fredet fortidsminde i Holstebro Kommune.
Rundhøjen ligger med Gedmose Solcellepark på tre af siderne og umiddelbart nord for Den vestjyske længdebane.
Den er beskrevet som en lyngklædt høj i hede med en højde på 1,5 meter og diameter på 15 meter.
Den nordlige del er påvirket af en grusgrav.
I 2019 var højen gemt bag tæt bevoksning og ikke synlig i landskabet.
Bækken Ørbæk løber øst for rundhøjen fortsætter til mod syd til Storåen.

Henvisninger 

Gravhøje i Danmark
Holstebro Kommune
Dwars door Vlaanderen 2022

Dwars door Vlaanderen 2022 var den 76. udgave af det belgiske cykelløb Dwars door Vlaanderen. Det blev kørt den 30. marts 2022 med start i Roeselare og mål i Waregem i Vestflandern. Løbet var det ellevte arrangement på UCI World Tour 2022. Løbet blev vundet af hollandske Mathieu van der Poel fra  for anden gang i karrieren.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Dwars door Vlaanderen for kvinder 2022

Referencer

Eksterne henvisninger
 
 

2022
UCI World Tour 2022
Parliamo italiano

"Parliamo italiano" er en sang af den danske gruppe Shu-bi-dua og er fra deres femtende album, Shu-bi-dua 15. Nummeret er lavet som en parodi på italienske popnumre og særligt med reference til solisten Eros Ramazzotti, der især hittede i 1990'erne. "Den italienske melodi" er Shu-bi-duas egen, og bandet har lagt guitarsolo og violiner ind over, for at ramme Italiens særlige ballade-tradition med pop- og operastemning samt strygere. Sangen er en italiensk vrøvletekst tilsat enkelte danske ord og linjer, citat: "Oliolivo olivetti, osso buco e spaghetti, lago Garda e… Napoli, grandioso babsenutti, e gelati tuttifrutti, questo é L’Italia per me." Som bro mellem vers og guitarsolo, stønner Michael Bundesen det musikalske ord "Stuzzicadenti", der på dansk kan oversættes til "tandstikker".

Om nummeret 
Michael Hardinger og Michael Bundesen har fortalt, at de med "Parliamo italiano" ville prøve at putte så mange italienske ord og vendinger ned i en sang som muligt, og keyboardspiller Jørgen Thorup fortæller en anekdote i sin biografi, om hvordan sangen (som han var medskaber af) ved et tilfælde blev spillet i klassen, da han engang havde aftenskole i italiensk. Sangen blev sat under analyse af underviseren, og det viste sig teksten ikke var helt grammatisk korrekt italiensk. Da læreren spurgte Thorup, hvad han syntes om sangen, sagde keyboardspilleren til underviserens forbavselse, at han bedre kunne lide melodien end teksten, hvorefter han gik til bekendelse og fortalte, at han selv havde været med til at komponere den. Så gik det op for klassen, at Thorup var medlem af Shu-bi-dua, hvilket ingen havde vidst indtil da.

Udgivelsen 
"Parliamo italiano" udkom som cd-single på enkelte udgaver af "Åh buggi vuggi vuggi"-singlen i 1995. Nummeret har været spillet live enkelte gange i 90'erne.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas, kor
 Jørgen Thorup: Klaver, el-orgel, kor
 Peter Andersen: trommer

Referencer

Eksterne henvisninger 
 "Parliamo italiano" opføres af Shu-bi-dua i et tv-show fra 1995
 "Parliamo italiano" - flashlyrics.com
 Shu-bi-dua 15 på discogs.com

Kilder

Litteratur 
 

Sange fra 1995
Shu-bi-dua-sange
Gent-Wevelgem for kvinder 2022

Gent-Wevelgem for kvinder 2022 var den 11. udgave af det belgiske cykelløb Gent-Wevelgem for kvinder. Det 159 km lange linjeløb blev kørt den 27. marts 2022 med start i Ieper og mål i Wevelgem i Vestflandern. Løbet var femte arrangement på UCI Women's World Tour 2022. Løbet blev vundet af italienske Elisa Balsamo fra .

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Gent-Wevelgem 2022

Referencer

Eksterne henvisninger 
 
 

2022
UCI Women's World Tour 2022
Zhu Yaming

Zhu Yaming (født 4. maj 1994) er en kinesisk trespringer.

Han repræsenterede Kina under sommer-OL 2020 i Tokyo, hvor han tog sølv i trespring.

Referencer

Eksterne henvisninger 

Trespringere fra Kina
Atleter ved sommer-OL 2020
Deltagere for Kina ved sommer-OL 2020
Medaljevindere ved sommer-OL 2020
Olympiske sølvmedaljevindere fra Kina
Alireza Mashayekhi

Alireza Mashayekhi (født 1940 i Teheran, Iran) er en iransk komponist, dirigent og musiker.

Mashayekhi studerede komposition på Universitetet for Musik og Udøvende Kunst i Wien, og herefter elektronisk musik og computermusik på Musikkonservatoriet i Utrecht i Holland. Han har skrevet otte symfonier, orkesterværker, kammermusik, koncertmusik, klaverstykker, elektronisk musik, musik for computer etc. Mashayekhi er en af de første betydningsfulde iranske komponister i klassisk musik. Han komponere i en syntese af mange forskellige inspirationer fra romantisk klassisk musik over iransk folklore med persiske rytmer, til atonalitet, avantgarde og elektronisk musik. Mashayekhi var den første pioner til at indfører elektronisk musik i Iran. Han etablerede i 1995 Det Iranske Orkester for Ny Musik, og opførte en del af sine egne og andre iranske komponisters værker som dirigent. Mashayekhi var også banebrydende med sin computermusik.

Udvalgte værker 

 Symfoni nr. 1 (?) - for orkester
 Symfoni nr. 2 "Teheran" (1977) - for orkester
 Symfoni nr. 3 "En gammeldags Symfoni" (1980) - for computer
 Symfoni nr. 4 "Zagros" (2007) - for orkester
 Symfoni nr. 5 "Persisk" (2009) - for orkester
 Symfoni nr. 6 (1996) - for obo og orkester
 Symfoni nr. 7 (?) - for orkester
 Symfoni nr. 8 (?) - for klaver og orkester

Eksterne henvisninger 
 Homepage 

Komponister fra Iran
Dirigenter fra Iran
Personer fra Teheran
Behzad Ranjbaran

Behzad Ranjbaran (; født 1. juli 1955 i Teheran, Iran) er en iransk komponist, violinist og lærer.

Ranjbaran studerede først violin på Teheran Musikkonservatorium, og emigrerede i 1974 til USA, hvor han studerede komposition på Universitetet i Indiana, og på Juilliard School of Music i New York City. Han har skrevet en symfoni, orkesterværker, koncertmusik, kammermusik, korværker, sange og klaverstykker etc. Ranjbaran har været lærer i komposition på Juilliard School of Music siden 1991. Han komponere i en neoklassisk stil fra den sene del af det 20. århundrede, med inspiration fra persisk kultur og litteratur. Ranjbaran har skrevet kompositioner til feks. Renée Fleming og cellisten Yo-Yo Ma.

Udvalgte værker 

 Symfoni nr. 1 (1992) - for orkester
 Elegi (1985) - for strygeorkester
 Persisk trilogi (1991, 1994, 2000) - for orkester
 Violinkoncert (1994) - for violin og orkester
 Cellokoncert (1998) - for cello og orkester
 Klaverkoncert (2008)

Eksterne henvisninger 
 Homepage

Komponister fra Iran
Violinister fra Iran
Lærere
Personer fra Teheran
Alexander Rahbari

Ali (Alexander) Rahbari (født 26. maj 1948 i Teheran, iran) er en iransk komponist, violinist, dirigent og rektor.

Rahabari studerede komposition og violin på Det Nationale Persiske Musikkonservatorium i Teheran. Han fik tildelt et stipendium fra den iranske regering, og flyttede til Østrig, hvor han studerede komposition hos bla. Gottfried von Einem på Musikkonservatoriet i Wien. Han har arbejdet og dirigeret 120 forskellige Symfoniorkestre i Europa gennem tiden, herunder bla. Berliner Filharmonikerne. Rahabari har skrevet en symfoni, orkesterværker, kammermusik, koncertmusik etc. efter sin hjemkomst til Iran, var han rektor på Det Nationale Persiske Musikkonservatorium og på Musikkonservatoriet i Teheran.

Udvalgte værker 

 Symfoni nr. 1 "Nohe Kahn" (1967-1972) - for violin og orkester
 Persisk mystik - (over G)(1969) - for orkester
 Musik for menneskerettigheder (1980) - for orkester
 Beirut (1985) - for fløjteensemble
 Min moder Persien (Syv Symfoniske digtninge) (2017-2018) - for orkester
 Persisk blod (19?) - for strygekvartet

Eksterne henvisninger 
 Homepage 

Komponister fra Iran
Dirigenter fra Iran
Violinister fra Iran
Rektorer
Mehdi Hosseini

Mehdi Hosseini opr. Seyed Mehdi Hosseini Bami (født 10. juli 1979 i Teheran, Iran) er en iransk komponist og musikolog.

Hosseini studerede komposition på Musikkonservatoriet i Sankt Petersborg og Universitetet for Musik og Udøvende Kunst i Wien hos bla. Farhad Fakhreddini, Nigel Osborne og Sergei Slonimsky. Han har skrevet en symfoni, orkesterværker, kammermusik, koncertmusik, filmmusik og solostykker for mange instrumenter etc. Hosseini hører til nutidens vigtige komponister fra Iran.

Udvalgte værker 

 Symfoni nr. 1 "Monodier" (2005) - for orkester
 Hesar (2013) - for orkester
 Koncert (2008) - for strygekvartet og kammerorkester
 Sârukhâni (2016) for ensemble

Eksterne henvisninger 
 Homepage

Komponister fra Iran
Personer fra Teheran
Shahin Farhat

Shahin Farhat (født 28. marts 1947 i Teheran, Iran) er en iransk komponist, professor, pianist, rektor og lærer.

Farhat hører til en af de mest kendte og vigtige klassiske komponister fra Iran. Han studerede som ung klaver privat, og studerede senere komposition og klaver på Universitetet i Teheran og på Universitetet Binghamton i New York City, hvor han tog sin afgangseksamen. Farhat har skrevet seksten symfonier, orkesterværker, kammermusik, sange og solostykker for mange instrumenter etc. Han har været rektor og professor i musik på Universitetet i Teheran fra 1976. Han er inspireret af romantisk og neoromantisk musik og komponister som Gustav Mahler og Anton Bruckner, samt iransk folklore som dominerer hans musik mest. Han hører til en af de vigtigste symfonikomponister fra Iran.

Udvalgte værker 

 Symfoni nr. 1 "Khayyam" (1977) - for orkester
 Symfoni nr. 2 (19?) - for orkester
 Symfoni nr. 3 (19?) - for orkester
 Symfoni nr. 3 (19?) - for orkester
 Symfoni nr. 4 (19?) - for orkester
 Symfoni nr. 5 "Iransk kvinde Symfoni" (19?) - for orkester
 Symfoni nr. 6 "Damavand Bjerget" (1999) - for orkester
 Symfoni nr. 7 "Iran" (2005) - for orkester
 Symfoni nr. 8 "Imam Reza" (2005) - for orkester
 Symfoni nr. 9 "Den persiske golf" (2005) - for tenor og orkester
 Symfoni nr. 10 "Martyr" (2006) - for orkester
 Symfoni nr. 11 "profeten" (2010) - for orkester
 Symfoni nr. 12 "Teheran" (2009) - for orkester
 Symfoni nr. 13 (2009) - for orkester
 Symfoni nr. 14 "Avicenna" (2009) - for orkester
 Symfoni nr. 15 "Ferdowsi Symfoni" (2011) - for orkester
 Symfoni nr. 16 " "Bassirat Symfoni" (20?) - for orkester

Eksterne henvisninger 
 om Shahin Farhat på www.musicweb-international.com

Komponister fra Iran
Professorer
Rektorer
Pianister fra Iran
Lærere
Personer fra Teheran
Mazepa

Mazepa () er en russisk stumfilm fra 1909 af Vasilij Gontjarov.

Handling 
Filmen handler om Hetmanen Mazepa, der er forelsket i Kotjubejs datter, Maria, og beder ham om tilladelse til at gifte sig med datteren, hvilket dog afslås. Det stopper dog ikke parret, og de stikker af ...

Medvirkende 
 Vasilij Stepanov som Kotjubej
 Andrej Gromov som Mazepa
 Raisa Rejzen som Marija
 Antonina Pozjarskaja

Referencer

Eksterne henvisninger 

 

Russiske film fra 1909
Stumfilm fra Rusland
Dramafilm fra Rusland
Skipton Castle

Skipton Castle er en middelalderborg i Skipton, North Yorkshire, England.

Den blev oprindeligt opført som en motte and bailey-fæstning i træ af den normannaiske baron Robert de Romille i 1090. Kort efter 1102 udvidede kong Henrik 2. jordområdet som Romille rådede over til hele det øvre Wharfedale og øvre Airedale. Borgen blev genopført i sten for bedre at kunne forsvare sig mod angreb fra Skotland.
Romille-slægten uddøde og kong Edvard 2. gav borgen til Robert Clifford der blev udnævnt til Lord Clifford af Skipton og Guardian af Craven. Robert Clifford igangsatte forbedringer af befæstningerne på borgen, men døde under slaget ved Bannockburn i 1314, da byggeriet knap var færdigt.

Under den engelske borgerkrig i 1600-tallet var det kavalererne der kontrollerede borgen indtil december 1645, hvor de overgav sig efter en 3 år lang belejring. Herefter ødelagde rundhovederne borgen, så den ikke havde nogen militær værdi.

I dag er Skipton Castle er velbevaret middelalderborg, en privat hjem og en turistattraktion. Det er starten på den omkring 160 km lange vandrerute Lady Anne's Way der går til Penrith.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Borgruiner i Storbritannien
Sang om købmanden Kalasjnikov

Sang om købmanden Kalasjnikov (, translit.: Pesn pro kuptsa Kalasjnikova) er en russisk stumfilm fra 1909 instrueret af Vasilij Gontjarov.

Handling
Filmen er løst baseret på digtet af samme navn skrevet af Mikhail Lermontov og består af fire scener: fest ved Ivan den Grusommes hof, overgrebet begået af opritsjnik Kiribeevitj mod Kalasjnikovs hustru, skænderiet mellem Kalasjnikov og Kiribeevitj, og en nævekamp mellem parterne.

Medvirkende 
 Pjotr Tjardynin som Kalasjnikov
 Aleksandra Gontjarova
 Andrej Gromov som Kiribeevitj
 Ivan Potjomkin som Ivan den Grusomme
 Antonina Pozjarskaja

Referencer

Eksterne henvisninger 
 

Russiske film fra 1909
Stumfilm fra Rusland
Film baseret på bøger
Dramafilm fra Rusland
Taras Bulba (film fra 1909)

Taras Bulba () er en russisk stumfilm fra 1909 instrueret af Aleksandr Drankov.

Filmen er baseret på romanen af samme navn af Nikolaj Gogol.

Medvirkende 
 Anisim Suslov
 L. Manko
 D. Tjernovskaja

Referencer

Eksterne henvisninger 

 

Russiske film fra 1909
Stumfilm fra Rusland
Film baseret på bøger
Nikolaj Gogol
Iryna Vereshchuk

Iryna Adrijivna Vereshchuk (ukrainsk: Ірина Андріївна Верещук), født 30. november 1979 i Rava-Ruska i Lviv-regionen, er en ukrainsk aktivist, jurist og politiker.

Vereshchuk studerede fra 1997 til 2002 ved et militærakademi hvor militært lederskab og taktik var en del af uddannelsen. Ved Lvivs universitet studerede hun jura og hun arbejdede i en periode som advokat i Rava-Ruska.

I oktober 2010 blev hun i Rava-Ruska Ukraines yngste kvindelige borgmester.

Ved parlamentsvalget 2019 kandiderede Vereshchuk for partiet Folkets Tjenere. Siden den 4. november 2021 er hun stedfortrædende ministerpræsident og minister for genintegrering af de besatte områder.

Ligesom præsident Volodymyr Zelenskyj står den stedfortrædende-regeringschef under Ruslands invasion af Ukraine 2022 hver dag i militærtøj foran kameraerne og giver interviews om den aktuelle situation. Hun gælder som et forbillede for de ukrainske kvinder, der kæmper i krig.

Referencer 

Politikere fra Ukraine
Jurister
Stryj

Stryj (, ) er en by beliggende på venstre bred af floden Stryj i Lviv oblast (region) i det vestlige Ukraine 65 km syd for Lviv (ved foden af Karpaterne). Tjener som det administrative centrum for Stryj raion (distrikt), det er udpeget som en by af oblast betydning (hromada) og hører ikke til raion. Dens befolkning er cirka 59.608 (2021) .

Stryj anses for at være den første by i Ukraine til at bære det blå-gule nationalflag, da det blev hejst på rådhusets flagstang den 14. marts 1990, endda før Sovjetunionens fald.

Navn 

Byen har fået sit navn fra navnet på floden Stryj, en af Dnjestrens bifloder.

Kilder

Eksterne henvisninger 

 

Byer i Lviv oblast
Mira Jargil

Mira Jargil er en prisvindende dansk dokumentarfilminstruktør. Hendes film "Reunited," vandt i 2021 en Bodil-pris for bedste dokumentar. Sammen med hendes mand Christian Sønderby Jepsen har hun produktionsselskabet Moving Documentary.

Hun er uddannet fra Den Danske Filmskole i 2011 med afgangsfilmen "Den tid vi har,"  som bla. vandt Cilect prisen 2012: Verdens bedste filmskole dokumentarfilm, samt en Robert for bedste korte dokumentarfilm 2012.

Mira Jargil er også kendt for den Robert-vindende feature dokumentar "Drømmen Om En Familie" og dokumentarserien "Til Døden os Skiller," som høstede 5 og 6 stjernede anmeldelser og høje seertal på TV 2. I 2018 modtog Mira Jargil Roos Prisen sammen med hendes medinstruktør Christian Sønderby Jepsen, for deres bidrag til dansk dokumentarfilm gennem årene.

Referencer

Eksterne henvisninger 
 

Kvindelige filminstruktører fra Danmark
Silbernes Lorbeerblatt

Silbernes Lorbeerblatt (Sølvlaurbærblad) er den højeste sportsudmærkelse i Tyskland. Den blev indstiftet i 23. juni 1950 af Tysklands første forbundspræsident Theodor Heuss. Den gives til sportsfolk og -hold, der har vundet medaljer ved olympiske lege og paralympiske lege, vundet internationale titler eller har opnået flere topresultater ved internationale mesterskaber.

For at blive tildelt Silbernes Lorbeerblatt skal en sportsperson eller et hold indstilles af præsidenten for den tyske olympiske komité til forbundspræsidenten. Dennes embedskontor beslutter sammen med indenrigsministeriet endeligt tildelingen.

Udvalgte modtagere

Enkeltpersoner 
 Franz Beckenbauer, fodbold
 Boris Becker, tennis
 Steffi Graf, tennis
 Hans Lenk, roning
 Dirk Nowitzki, basketball
 Birgit Prinz, fodbold
 Sebastian Vettel, formel 1
 Xu Huaiwen, badminton

Hold 
 Otter, roning (flere OL-medaljer)
 FC Bayern München, fodbold
 Team Telekom, cykling (for Tour de France 1997)
 Fodboldlandsholdet, mænd (for EM- og VM-titlerne)
 Fodboldlandsholdet, kvinder (for EM- og VM-titlerne) 
 Håndboldlandsholdet, mænd (for VM 2007)

Referencer

Eksterne henvisninger 

Sportspriser
Hædersbevisninger fra Tyskland
Anders Albjerg Kristiansen

Anders Albjerg Kristiansen (født 21. april 1983) er en dansk filmklipper, nomineret til en Robert for årets klipper. Anders blev født i Kalundborg og voksede op på Røsnæs. Anders blev uddannet som klipper på Den Danske Filmskole i årene 2007 til 2011.

Eksterne henvisninger 
 

Filmklippere fra Danmark
Peter den Store (film fra 1910)

Peter den Store (, translit.: Pjotr Velikij) er en russisk stumfilm fra 1910 instrueret af Vasilij Gontjarov og Kai Hansen.

Filmen er en biografisk film med scener fra Peter den Stores liv.

Medvirkende 
 Pyotr Voinov som Pjotr I
 Je. Trubetskaja som Jekaterina
 A. Gorbatjevskij som Latysjkin
 Vladimir Karin som Lakot
 A. Slavin som Poltev

Referencer

Eksterne henvisninger 
 

Russiske film fra 1910
Stumfilm fra Rusland
Historiske film
Biografiske film
Mehdi Bozorgmehr

Mehdi Bozorgmehr (født 1971 i Teheran, Iran) er en iransk komponist og pianist.

Bozorgmehr var autodidakt pianist, men tog senere privat timer i både klaver, musikteori og komposition hos Kambiz Roshanravan. Han har skrevet en symfoni, orkesterværker, kammermusik, koncertmusik, korværker, filmmusik, børnemusik, sange etc. Han har levet som professionel freelance komponist siden 1993. Bozorgmehr har senere arbejdet som komponist for Teheran Symfoniorkester, og den Iranske Radio.

Udvalgte værker 

 Symfoni nr. 1 "Stien af ild" - for orkester
 Symfonisk suite nr. 1 - for orkester
 Cellokoncert - for cello og orkester
 KLaverkoncert - for klaver og strygeorkester
 Violinkoncert - for violin og strygeorkester
 Fløjtekoncert - for fløjte og strygeorkester

Eksterne henvisninger
  om Mehdi Bozorgmehr

Komponister fra Iran
Pianister fra Iran
Personer fra Teheran
Spar dame (film fra 1910)

Spar Dame () er en russisk stumfilm fra 1910 instrueret af Pjotr Tjardynin.

Det er en filmatisering af Aleksandr Pusjkins novelle af samme navn.

Medvirkende 
 Pavel Birjukov som Germann
 Aleksandra Gontjarova som Liza
 Antonina Pozjarskaja
 Andrej Gromov som Tomskij

Referencer

Eksterne henvisninger 
 

Russiske film fra 1910
Stumfilm fra Rusland
Film baseret på bøger
Aleksandr Pusjkin
Hossein Dehlavi

Hossein Dehlavi (født 30. september 1927 i Teheran, Iran - død 15. oktober 2019) var en iransk komponist, dirigent, rektor og lærer.

Dehlavi studerede komposition på Musikkonservatoriet i Teheran hos bla. Hossein Nassehi, og studerede også persisk musik hos Abolhasan Saba. Han har skrevet orkesterværker, kammermusik, korværker, persisk musik, en ballet, to operaer, klaverstykker, sange etc. Dehlavi var lærer i komposition og direktion på Musikkonservatoriet i Teheran fra (1957-1961), og var rektor samme sted fra (1950). Han underviste bla. Alexander Rahbari. I 1992 grundlagde han det persiske orkester Plectrum Orchestra i Teheran, et orkester bestående af 70 persiske instrumenter. Han hører til de vigtige Iranske komponister og lærere i musik gennem tiden.

Udvalgte værker 

 Saabolkbal (Blæsende) (1953) - for orkester
 Shushtari (1958) - for violin og orkester
 Koncertino (1958) - for santur og orkester
 Forugh-e Eshgh (Lyn af kærlighed) (1963) - for orkester
 Sarbaz (Soldat) (1966) for kor og orkester
 Khosrow og Shirin (1970) - opera
 Mana og Mani (for børn) (1979) - opera
 Bijan og Manijeh (1975) - ballet

Eksterne henvisninger 
 Homepage

Komponister fra Iran
Dirigenter fra Iran
Rektorer
Lærere
Personer fra Teheran
Spar Dame

"Spar Dame" (; ) er en novelle med overnaturlige elementer skrevet af Aleksandr Pusjkin om menneskelig grådighed. Pusjkin skrev historien i efteråret 1833 i Boldino. Den blev trykt i det litterære magasin Biblioteka dlja Tjtenija i marts 1834.

Novellen danner basis for Tjajkovskijs opera Spar Dame fra 1890, ligesom adskillige film er baseret på historien.

Referencer

Eksterne henvisninger 

Litteratur i 1834
Litteratur fra Rusland
Aleksandr Pusjkin
Bøger der er filmatiseret
Spar Dame (flertydig)

Spar Dame kan henvise til:

 Spar Dame, en novelle af den russiske digter Aleksandr Pusjkin.
 Spar Dame (opera), en opera af Tjajkovskij baseret på Pusjkins novelle.
 Spar dame (film fra 1910), en russisk stumfilm baseret på novellen og operaen.
 Spar dame (film fra 1916), en russisk stumfilm baseret på novellen og operaen.
 Spar dame (film fra 1960), en sovjetisk film baseret på novellen og operaen.
 Spar dame (film fra 2016), en russisk thrillerfilm.
 Spardame, en historisk roman af Helle Stangerup fra 1989.
 "Spar Dame", en pop-rock sang af Ann Liza fra 1974; en fordanskning af Chers “Dark Lady” skrevet af Johnny Durrill (dansk tekst af Per Juul)
Monika Ertl

Monika Ertl (1937-1973) var en tysk-boliviansk kommunistisk militant, guerillakriger og datteren til den nazistiske propagandist Hans Ertl. Hun er bedst kendt for at myrde Oberst Roberto Pereira, manden ansvarlig for at skære Che Guevaras hænder af. Dette succesfulde mord gav hende titlen "Che Guevaras hævner" i Tyskland. Hun fortsatte med at tjene som soldat i den Nationale Befrielseshær, der modstod den Bolivianske regering indtil hun blev tilfangetaget, tortureret og henrettet i 1973.

Referencer 

Kommunister
Reconquête

Reconquête (dansk: Generobring) er det fransk politisk parti, som blev grundlagt i 2021 af Éric Zemmour.

Historie 
Efter en længere periode hvor at der havde været seriøs interesse over om Éric Zemmour ville være kandidat til præsidentvalget i 2022, så annoncerede Zemmour sin kandidatur den 30. november 2021 i en video på hans YouTube-kanal. Partiet blev officieltgjort få dage efter, den 5. december 2021 under et vælgermøde i Villepinte. 

Partiet fik sin første valgte repræsentant i december 2021, da Joachim Son-Forget, medlem af Nationalforsamlingen, skiftede til Reconquête efter at have været løsgænger. Partiet har over de næste sidste par måneder fået flere medlemmer, som skiftede fra andre partier, og har i dag repræsentation i også Senatet og Europa-Parlamentet.

Partiet annoncerede i februar 2022 at de havde rundet deres medlem nummer 100.000.

Ideologi 
Partiets hovedpointe er at markant reducere indvandring til Frankrig, og introducere lovgivning som gør det muligt at deportere mange flere end der gøres i dag. Partiet ønsker at bekæmpe hvad de kalder for 'den store udskiftning' af det franske folk, og at de-islamisere samfundet.

Til forskel for andre højrepopulitiske partier, så ønsker partiet ikke at Frankrig skal forlade den Europæiske Union, men i stedet at der skal være en mindre indflydelse af EU på medlemslandene, og at yderlig europæiske integration og ekspansion af unionen skal stoppes.

Kilder

Eksterne henvisninger 

 Partiets hjemmeside.

Etableret i 2021
Politiske partier i Frankrig
Højreekstremister
Islamofobi